
         București, 18.12.2023

Către,

COMISIA DE BUGET, FINANȚE ȘI BĂNCI A CAMEREI DEPUTAȚILOR  

COMISIA PENTRU BUGET, FINANȚE, ACTIVITATE BANCARĂ ȘI PIAȚA DE CAPITAL A SENATULUI



Vă înaintăm, alăturat, avizul comun la Proiectul Legii bugetului de stat pe anul 2024, transmis  prin adresele cu nr. PL-x 801/2023, respectiv L714/2023.

	

	PREŞEDINTE,

	PREŞEDINTE,

	Laura
VICOL
	Antonio 
ANDRUŞCEAC
	Cristian-Augustin NICULESCU-ŢÂGÂRLAŞ 
	Elena-Simona SPĂTARU 

Bucureşti, 18.12.2023

AVIZ COMUN
asupra proiectului Legii bugetului de stat pe anul 2024

În conformitate cu prevederile art.61 din Regulamentul activităților comune ale Camerei Deputaților și Senatului, republicat, cu modificările și completările ulterioare, Comisia juridică, de disciplină și imunități din cadrul Camerei Deputaților, Comisia pentru constituționalitate din cadrul Camerei Deputaților, Comisia juridică, de numiri, disciplină, imunități și validări din cadrul Senatului și Comisia pentru constituționalitate din cadrul Senatului au fost sesizate, spre dezbatere și avizare, cu proiectul Legii bugetului de stat pe anul 2024.
Potrivit prevederilor art.21 și art.27 din Regulamentul activităților comune ale Camerei Deputaților și Senatului, republicat, cu modificările și completările ulterioare, membrii comisiilor reunite au examinat proiectul de lege în ședința din 18 decembrie 2023.
Consiliul Legislativ, prin avizul nr.1198  din 15 decembrie 2023, a avizat favorabil, cu observații și propuneri, proiectul de lege.
Consiliul Economic și Social, prin avizul nr.8300 din 14 decembrie 2023, în conformitate cu prevederile art.2 alin.(1) din Legea nr.248/2013, a avizat nefavorabil proiectul de act normativ.
Cele patru comisii, reunite în ședință comună desfășurată la sediul Parlamentului, în data de 18 decembrie 2023, au analizat proiectul Legii bugetului de stat pe anul 2024, avizul Consiliului Legislativ, avizul Consiliului Economic şi Social, opinia Consiliului Fiscal, declarația de conformitate, Raportul privind situația macroeconomică pe anul 2024 și proiecția acesteia pe anii 2025-2027, anexele proiectului de buget şi amendamentele depuse de deputaţi şi senatori. Deputații și senatorii au fost prezenți la lucrările comisiilor conform listelor de prezență.
La lucrările celor patru comisii reunite, au fost invitaţi reprezentanţi din partea următoarelor instituţii publice: Ministerul Finanțelor, Înalta Curte de Casaţie şi Justiţie, Consiliul Superior al Magistraturii, Curtea Constituţională, Consiliul Legislativ, Avocatul Poporului, Consiliul Naţional pentru Studierea Arhivelor Securităţii, Ministerul Justiţiei, Ministerul Public, Agenţia Naţională de Integritate, Autoritatea Naţională de Supraveghere a Prelucrării Datelor cu Caracter Personal și Autoritatea Naţională pentru Restituirea Proprietăţilor. 
           În urma dezbaterilor şi a opiniilor exprimate, Comisiile juridice şi Comisiile pentru constituţionalitate ale celor două Camere ale Parlamentului au avizat favorabil, fără amendamente, anexele proiectului Legii bugetului de stat pe anul 2024 pentru următorii ordonatori principali de credite: Consiliul Superior al Magistraturii, Curtea Constituţională, Avocatul Poporului, Agenţia Naţională de Integritate, Autoritatea Naţională de Supraveghere a Prelucrării Datelor cu Caracter Personal și Autoritatea Naţională pentru Restituirea Proprietăţilor. De asemenea, au avizat favorabil, cu amendamente respinse la anexele proiectului Legii bugetului de stat pe anul 2024 pentru următorii ordonatori principali de credite: Înalta Curte de Casaţie și Justiţie, Consiliul Legislativ, Consiliul Naţional pentru Studierea Arhivelor Securităţii, Ministerul Justiţiei şi Ministerul Public.
       Față de cele prezentate, membrii celor patru comisii reunite au hotărât, cu majoritate de voturi, să avizeze favorabil proiectul Legii bugetului de stat pe anul 2024, cu amendamentele respinse, cuprinse în anexa care face parte integrantă din prezentul aviz.

În raport cu obiectul de reglementare şi conţinutul său, proiectul de lege face parte din categoria legilor ordinare, urmând a fi adoptat cu respectarea prevederilor art.65 alin.(2) lit.b) din Constituţia României, republicată.

	Consilier parlamentar,

	Consilier parlamentar,
	Consilier parlamentar,

	Andreea Sârbu
	Silvia Olaru
	Andreea Alexandroae
	Maria Ranga

	
	Roxana David
	
	















ANEXA la AVIZUL COMUN Nr. PLx.801/2023
L714/2023

AMENDAMENTE RESPINSE
asupra proiectului Legii bugetului de stat pentru anul 2024

Anexa 3/04- Înalta Curte de Casaţie și Justiţie
	Nr. crt.
	Articolul din lege/anexa/capitol/subcapitol/
paragraf/grupa/titlul/articol/alineat
	Text amendament propus
(autor, apartenenţă politică)
	Motivaţia amendamentului/
sursa de finanţare
	Motivaţia respingerii
(numai pt. comisii)

	
1.
	Anexa nr 3/04/01, Înalta Curte de Casație și Justiție
Capitol 5000, Grupa 10,
Titlul I Cheltuieli de personal
II. Credite bugetare

	 Se suplimentează cu suma de 246.381 mii lei față de suma de 2.853.389 mii lei, care este prevăzută în forma proiectului de lege 
Concluzie: suma care va figura în anexă:
3.099.770


Autor amendament: 
Deputat Oana Murariu - USR
 
	În ceea ce privește cheltuielile de personal ale Înaltei Curți de Casație și Justiție, în 2023 a fost bugetată suma de 2.647.927 mii lei, iar execuția preliminară indică cheltuieli de 2.746.499 mii lei, adică o diferență de 98.572 mii lei în plus față de ceea ce s-a propus. Diferența între suma efectiv cheltuită în 2023 și cea propusă spre bugetare în 2024 (adică suma de 2.853.389 mii lei) este de 106.890 mii lei. De remarcat sunt estimările de creștere a cheltuielilor în 2025, cu 142.502 mii lei în plus față de suma propusă pentru 2024, iar în 2026 o creștere cu 149.810 lei față de 2025. Așadar, se propune o suplimentare anuală, graduală, a cheltuielilor pentru personalul din justiție având în vedere, probabil deblocarea organizării concursurilor de admitere la INM.
Pe de altă parte, concret, la data de 01.12.2023 sunt 656 de posturi vacante de judecător la judecătorii din schema de personal. În 2024 vor absolvi un număr de 70 de auditori de justiție, dintre care doar o parte vor deveni judecători, respectiv în februarie 2024 vor deveni judecători maxim 250 de persoane înscrise la concursul de admitere în magistratură. Până la completarea schemei de personal, mai există o necesitate covârșitoare de personal și este necesară ACUM, nu peste 5 ani sau mai mult. S-ar putea scoate la concursul de admitere în magistratură încă 300 de posturi de judecător începând cu lunile ianuarie-februarie 2024, ultimele 3 luni ale anului 2024 am putea avea încă 300 de judecători în funcție.
Astfel, am prevăzut suplimentarea sumei care figurează în proiectul legii cu suma de 13.048 mii lei, care acoperă costul pentru 300 judecători noi în funcție pentru 3 luni de salarizare (la un salariu brut de 14.498 lei/lună). Precizăm că la pct. 5.6. ,,Măsuri noi” din pct. 5 ,,Mențiuni speciale” a Documentului sinteză privind politicile și programele bugetare ale ÎCCJ pentru anul 2024 este menționată expres intenția de finanțare a numărului maxim de posturi de 654.
Pe de altă parte, există drepturi salariale restante față de grefieri, care au declanșat protest, blocându-se, din păcate, activitatea judiciară. Suma solicitată este de aprox. 700.000 mii lei, ceea ce, plătit integral ar greva major bugetul Înaltei Curți de Casație și Justiție, însă 1/3 din această sumă, adică 233.333 mii lei ar putea reprezenta un relativ echilibru între necesitatea de înfăptuire a echității (și neîncălcarea drepturilor deja câștigate), pe de-o parte, și cea de balansare a bugetului de stat.
 Sursa de finanțare:
Se diminueaza bugetul Aministrației Prezidențiale, Capitolul 5000, Total General, II Credite bugetare
Fondurile puse la dispoziția Administrației Prezidențiale pentru deplasările externe ale Președintelui României și Anexa nr. 3/64/01, Ministerul Familiei, Tineretului și Egalității de Șanse, capitol 5000, Total General, II. Credite bugetare cu suma de 246.381 mii lei. 
	 Amendament respins cu majoritate de voturi













Anexa 3/06- Consiliul Legislativ

	Nr. crt.
	Articolul din lege/anexa/capitol/subcapitol/paragraf/
grupa/titlul/articol/alineat
	Text amendament propus
(autor, apartenenţă politică)
	Motivaţia amendamentului/
sursa de finanţare
	Motivaţia respingerii
(numai pt. comisii)

	2.
	Anexa nr.3/06/01 privind bugetul
Consiliului Legislativ (sumele alocate din bugetul de stat)
La Capitolul 5101 Autorități publice și acțiuni externe au fost propuse credite de angajament și credite bugetare în sumă de:
-     200 mii lei la titlul 71 Active
nefinanciare.
	Bugetul Consiliului Legislativ - sume alocate din bugetul de stat – se modifică astfel: 
- 447 mii lei credite bugetare si de angajament la titlul 71 Active nefinanciare.
 Anexele la buget vor fi modificate în mod corespunzător. 


Autor amendament: 
Grup Parlamentar PSD

	Suplimentarea cu 247 mii lei a creditelor de angajament  și bugetare la titlul 71 Active nefinanciare, este necesara pentru continuarea programului de digitalizare a procesului de avizarea proiectelor de acte normative.
Suma este necesară pentru achiziționarea unei platforme informatice dedicată managementului dosarelor de avizare, a fluxului de documente și interconectarea acesteia cu aplicațiile existente. 


Sursa de finanțare: Anexa nr. 3/65/02 – Ministerul Finanțelor Publice – Acțiuni Generale de la capitolul 54.01 ”Alte servicii publice generale”, titlul 50 ”Fonduri de rezervă”, articolul 50.01 ”Fond de rezervă bugetară la dispoziția Guvernului.

	 Amendament respins cu majoritate de voturi








Anexa 3/10- Consiliul Naţional pentru Studierea Arhivelor Securităţii

	Nr. crt.
	Articolul din lege/anexa/capitol/subcapitol/
paragraf/grupa/titlul/articol/alineat
	Text amendament propus
(autor, apartenenţă politică)
	Motivaţia amendamentului/
sursa de finanţare
	Motivaţia respingerii
(numai pt. comisii)

	3.
	Anexa 3/10/01 
Consiliul Național pentru Studierea Arhivelor Securității 
 
Capitolul 5000/Grupa 10 
Titlul I Cheltuieli de personal 
	Se suplimentează cu 5.000 mii lei credite bugetare capitolul privind cheltuielile cu personalul. 
 
 Autori amendament: 
Deputat Iulian Bulai (USR)
Grupurile parlamentare USR
	Majorarea actuală de buget în cazul CNSAS acoperă o majorare minimală a salariilor, fără posibilitatea completării posturilor neocupate, în condițiile în care personalul instituției, în cadrul recentelor proteste, și conducerea CNSAS reclamă plecări masive și personal insuficient – ceea ce se reflectă în eficiența activității Consiliului. 
Sursa de finanțare: Se diminuează cu 5.000 mii lei creditele bugetare în bugetul Camerei Deputaților, Anexa 3/03/02, Capitolul 5001, grupa 20 

	 Amendament respins cu majoritate de voturi

	4.
	Anexa 3/10 – Consiliul Național pentru Studierea Arhivelor Securității

Capitol 5000
Indicator: II. Credite bugetare

	Se alocă suplimentar suma de 5.000 mii lei, destinată digitalizării arhivelor CNSAS.


Autor amendament:
Grupul parlamentar al Alianței pentru Unirea Românilor

	Se propune realocarea sumei de 5.000 mii lei din bugetul Administrației Prezidențiale pentru proiectul de digitalizare a arhivelor Consiliului Național pentru Studierea Arhivelor Securității (CNSAS). 

Digitalizarea arhivelor CNSAS este un pas esențial în păstrarea și facilitarea accesului la informații istorice vitale, contribuind la transparența și la înțelegerea istoriei recente a României. Această inițiativă va sprijini cercetarea istorică și va facilita accesul public la documente importante.

Sursa de finanțare:
Administrația prezidențială
Anexa nr. 3/01/01, Capitol 5000 
Indicatorul TOTAL GENERAL, II. Credite bugetare, prin diminuarea sumei cu  5.000 mii lei
	 Amendament respins cu majoritate de voturi
























Anexa 3/17- Ministerul Justiției
  
	Nr. crt.
	Articolul din lege/anexa/capitol/subcapitol/paragraf/
grupa/titlul/articol/alineat
	Text amendament propus
(autor, apartenenţă politică)
	Motivaţia amendamentului/
sursa de finanţare
	Motivaţia respingerii
(numai pt. comisii)

	5.

	Anexa nr. 3 / 17 / Ministerul Justiției, Capitolul 54.01 ”Alte servicii publice generale”, Titlul 20 ”Bunuri și servicii”
	Se propune suplimentarea bugetului prevăzut în Anexa 3/17 Ministerul Justiției,  capitolul 54.01 ”Alte servicii publice generale”,  Titlul II „Bunuri și servicii”, cu suma de 39.400 mii lei credite de angajament și credite bugetare.


Autori amendament:
Senator PNL  Cristian Augustin Niculescu Țâgârlaș
Senator PNL Cătălin Daniel Fenechiu

	În proiectul de buget la acest titlu de cheltuieli este prevăzută suma de 175.000 mii lei credite de angajament și credite bugetare, înregistrând o descreștere de 3,26% față de bugetul aprobat pentru anul 2023, în sumă de 180.900 mii lei credite de angajament și credite bugetare.

Din suma prevăzută de 175.000 mii lei credite de angajament și credite bugetare, pentru onorariile cuvenite avocaților privind asistența judiciară în materia penală precum și pentru asigurarea serviciilor de asistență judiciară privind accesul internațional la justiție în materie civilă și cooperarea judiciară internațională în materie penală, a fost  alocată suma de 104.161 mii lei credite de angajament și credite bugetare, sumă insuficientă pentru a asigura plata acestora până la sfârșitul anului 2024.

Suma solicitată de 39.400 mii lei este necesară pentru asigurarea plății onorariilor cuvenite avocaților până la sfârșitul anului, conform estimării Uniunii Naționale a Barourilor din România, justificată în principal de obligativitatea indexării onorariilor cuvenite avocaților cu rata inflației (art. 84 alin. 1^1) și a decontării cheltuielilor de transport (art. 81) din Legea nr. 51/1995, începând cu anul 2024, aceste cheltuieli neregăsindu-se în bugetul pentru anul 2023. 

Sursa de finanțare: Ministerul Finanțelor Acțiuni generale
	 Amendament respins cu majoritate de voturi

	6.
	Anexa nr. 3 / 17 / Ministerul Justiției, Capitolul 61.01 ”Ordine publică și siguranță națională”, Titlul 65 ”Cheltuieli aferente programelor cu finanțare rambursabilă”
	Se propune suplimentarea bugetului prevăzut în Anexa 3/17 Ministerul Justiției,  capitolul 61.01 ”Ordine publică și siguranță națională”, Titlul 65 ”Cheltuieli aferente programelor cu finanțare rambursabilă”, cu suma de 40.062 mii lei credite bugetare.


Autori amendament:
Senator PNL  Cristian Augustin Niculescu Țâgârlaș
Senator PNL Cătălin Daniel Fenechiu
Senator PSD Robert Marius Cazanciuc 

	Creditele bugetare solicitate de 40.062 mii lei  sunt necesare pentru compensarea proprietarilor aflați pe coridorul de expropriere aferent proiectului ”Cartierul pentru Justiție”, conform raportului de evaluare întocmit în anul 2023 de expertul autorizat ANEVAR contractat de Ministerul Justiției. Această sumă va trebui consemnată într-un cont la dispoziția proprietarilor de imobile, conform prevederilor art. 7 din Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare. 

Suplimentar, precizăm faptul că baza legală specifică pentru prevederea în bugetul Ministerului Justiției a tuturor sumelor asociate exproprierii pentru perioada 2024 – 2030 a fost creată prin Legea pentru ratificarea Acordului de împrumut (Consolidarea bazelor pentru îmbunătățirea furnizării serviciilor judiciare) dintre România și Banca Internațională pentru Reconstrucție și Dezvoltare, semnat la București la 17 iulie 2023, aprobată de Parlament în 12 decembrie 2023 și aflată în prezent în faza de promulgare la nivelul Președintelui, respectiv prin art. 4 care prevede expres următoarele: ”Contribuția României la finanțarea Proiectului prevăzut la art. 1 se asigură de la bugetul de stat, prin bugetul Ministerului Justiției, în limita echivalentului în lei al sumei de 34 milioane euro, care include cheltuieli cu servicii și despăgubiri aferente procedurii de expropriere conform Legii nr. 255 2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare, și salarizarea personalului Direcției de implementare a proiectelor finanțate din împrumuturi externe din cadrul Ministerului Justiției.”

Sursa de finanțare: Ministerul Finanțelor Acțiuni generale

	 Amendament respins cu majoritate de voturi

	7.
	Anexa nr. 3/17/01, Ministerul Justiției, Capitolul 5000, Grupa 10, Titlul I Cheltuieli de personal
II. Credite bugetare

	Se suplimentează cu suma de 37.378 mii lei față de suma de 354.934 mii lei, care este prevăzută în forma proiectului de lege.
 
Concluzie: suma care va figura în anexă: 392.720 mii lei.



Autori amendament:
Deputat Oana Murariu – USR
Senator Ștefan Pălărie - USR
Grupurile parlamentare ale USR
 
 
	Proiectul de buget al Ministerului Justiției menționează direcția de accentuare a acoperirii nevoilor în ceea ce privește componenta de executare a pedepselor penale – construirea de noi locuri de detenție și o mai bună gestionare a serviciilor de probațiune din România.

Pe de altă parte, în cadrul serviciilor de probațiune din România, potrivit memorandumului asumat de Guvern în 2012, ar fi trebuit ca la acest moment să fie angajate 1.400 de  persoane, dintre care 1.270 de consilieri de probațiune și 168 personal auxiliar, însă realitatea ne arată că doar aproximativ 620 persoane asigură acest serviciu public în prezent. În anul 2023 o parte din consilierii de probațiune și-au înaintat demisia din sistem.

Pentru a putea fi organizate concursuri și ocupate aceste poziții, în primul rând ele trebuie bugetate. 29.244.800 lei este suma necesară pentru 300 de consilieri de probațiune de grad 3 (majoritatea care au intrat în sistem până în prezent având vechime în muncă, ceea ce înseamnă automat grad 3) pentru 12 luni.

De asemenea, în cazul consilierilor de probațiune este necesară repararea inechităților salariale în ceea ce îi privește pe consilierii de probațiune, acestora fiindu-le stabilite veniturile după un VRS calculat eronat în actuala lege a salarizării unitare. Cu ocazia adoptării noii legi a salarizării unitare în anul 2024, jalon în PNRR, se impune majorarea veniturilor acestora. În caz contrar, demisiile începute în 2023 ar putea continua și mai abitir, iar sistemul să ajungă în colaps, cu pericol pentru ordinea publică.

În situația în care veniturile consilierilor de probațiune ar fi, de pildă, de 8.118 lei brut, calculat pentru un consilier de grad 3, cu VRS-ul potrivit hotărârilor judecătorești și a ordinului ministrului justiției în temă, iar nu 6.970 lei, cât este în prezent, pentru cei aproximativ 620 de consilieri de probațiune care lucrează în sistem în prezent ar fi nevoie de o alocare bugetară de 8.541.120 lei.

Sursa de finanțare: Se diminuează fondurile puse la dispoziția Administrației Prezidențiale pentru deplasările externe ale Președintelui României, Anexa nr. 3/01/01, Administrația Prezidențială, Capitolul 5000, Total General, II Credite bugetare cu suma de 37.378 mii lei.

	 Amendament respins cu majoritate de voturi

	8.
	Anexa nr. 3/17/01, Ministerul Justiției, Capitolul 5000, Grupa 20, Titlul II Bunuri și servicii
II. Credite bugetare
Propuneri 2024
	Se suplimentează cu suma de 1.000 mii lei față de suma de 389.921 mii lei, care este prevăzută în forma proiectului de lege.
 
Concluzie: suma care va figura în anexă: 390.921 mii lei.
 
Autori amendament:
Deputat Oana Murariu – USR
- Grupurile parlamentare ale USR
	În vederea implementării proiectului de lege PL-x nr. 447/2023 privind integrarea în cadrul ECRIS a unei funcțiuni în vederea desemnării aleatorii informatice a experților judiciari, ținându-se cont și de încărcătura acestora, în speranța adoptării legii și intrării sale în vigoare în anul 2024, este necesară prevederea sumelor aferente serviciului de creare și modificare soft. 1.000.000 lei este o sumă îndestulătoare în acest sens.
	 Amendament respins cu majoritate de voturi

	9.
	Anexa nr. 3/17/28 – Ministerul Justiției
c. Cheltuieli pentru elaborarea studiilor de prefezabilitate, fezabilitate și alte studii

	Se propune suplimentarea cu suma de 10.000 mii lei pentru realizarea documentației tehnico-economice „Relocare Penitenciar Iași”, Mun. Iași, jud. Iași
 
Autori amendament:
Marius Bodea, senator USR
Cristi Berea, senator USR
Filip Havarneanu, deputat USR
Monica Berescu, deputat USR
– Grupurile parlamentare ale USR
	Necesitatea relocării penitenciarului din Municipiul Iași într-o zonă cu densitate scăzută a populației rezidente, unde să poată fi construită de la zero o nouă infrastructură și redarea actualului amplasament municipalității pentru investiții publice de interes general.
Relocarea penitenciarului din Municipiul Iași.
 
Sursa de finanţare:
Se diminuează cu suma de 10.000 mii lei creditele de angajament prevăzute la Anexa nr. 3/65/02/ MINISTERUL FINANȚELOR PUBLICE - ACȚIUNI GENERALE/ Capitol 5000/Grupa 55/ TITLUL VII ALTE TRANSFERURI.
	 Amendament respins cu majoritate de voturi







Anexa 3/29- Ministerul Public
  
	Nr. crt.
	Articolul din lege/anexa/capitol/subcapitol/
paragraf/grupa/titlul/articol/alineat
	Text amendament propus
(autor, apartenenţă politică)
	Motivaţia amendamentului/
sursa de finanţare
	Motivaţia respingerii
(numai pt. comisii)

	10.
	Anexa 3/29 Ministerul Public și, implicit, Anexa 3/2901 Direcţia Națională Anticorupție  şi  Anexa 3/2902 Direcţia de Investigare a Infracţiunilor de Criminalitate Organizată și Terorism 

	Se propune majorarea bugetului Ministerului Public cu suma de 363.000 mii lei din care 36.400 mii lei la DNA şi 37.910 mii lei la DIICOT) la capitolul 61.01. ,,Ordine publică şi siguranţă naţională”,  Titlul 10 ,,Cheltuieli de personal”


Autor amendament:
Senator PNL  Cristian Augustin Niculescu Țâgârlaș
	Sumele solicitate sunt necesare pentru achitarea integrală a drepturilor salariale stabilite pentru:
- un număr suplimentar de 50 de posturi la DIICOT (25 posturi de procuror și 25 posturi de personal auxiliar de specialitate, economic şi administrativ - H.G. nr. 961/2023);
- finanțarea integrală a numărului de posturi prevăzut în statul de funcții al DNA (965 posturi, din care 35 de posturi aparțin Structurii de sprijin a procurorilor europeni delegați în România (EPPO).  În anul 2024, numărul maxim de posturi prevăzut pentru DNA s-a suplimentat cu un număr de 8 posturi de personal economic şi administrativ, 5 posturi de ofițeri de poliție judiciară și un post de grefier.
- ocuparea, după data de 6 martie 2024 (finalizarea concursului de admitere în magistratură) a 147 posturi de procuror la parchetele de pe lângă judecătorii;
- ocuparea, după data de 28 martie 2024 (finalizarea concursului de admitere la Institutul Național al Magistraturii) a 4 posturi de personal de specialitate juridică asimilat procurorilor și judecătorilor.

Sursa de finanţare :
Fondul de rezervă bugetară la dispoziţia Guvernului, prevăzut în bugetul de stat pe anul 2024

	 Amendament respins cu majoritate de voturi

	11.
	Anexa 3/29 Ministerul Public și, implicit, Anexa 3/2901 Direcţia Națională Anticorupție  şi  Anexa 3/2902 Direcţia de Investigare a Infracţiunilor de Criminalitate Organizată și Terorism
	Se propune majorarea bugetului Ministerului Public cu suma de 1.735.018 mii lei la capitolul 61.01 ,,Ordine publică şi siguranţă naţională”, Titlul 10 ,,Cheltuieli de personal”

Autor amendament:
Senator PNL  Cristian Augustin Niculescu Țâgârlaș

	Sumele solicitate sunt destinate achitării drepturilor salariale restante înregistrate în contabilitatea unităților de parchet, DNA și DIICOT, la data de 31.12.2023. 

Sursa de finanţare :
Fondul de rezervă bugetară la dispoziţia Guvernului, prevăzut în bugetul de stat pe anul 2024

	 Amendament respins cu majoritate de voturi

	12.
	Anexa 3/29 Ministerul Public și, implicit, Anexa 3/2901 Direcţia Națională Anticorupție  şi  Anexa 3/2902 Direcţia de Investigare a Infracţiunilor de Criminalitate Organizată și Terorism 
	Se propune majorarea bugetului Ministerului Public cu suma de 55.141 mii lei (din care DNA 9.378 mii lei şi DIICOT 1.299 mii lei) la capitolul 61.01 ,,Ordine publică şi siguranţă naţională”, Titlul 58 ,Proiecte cu finanțare din fonduri externe nerambursabile aferente cadrului financiar 2014-2020”


Autor amendament:
Senator PNL  Cristian Augustin Niculescu Țâgârlaș
	Sumele solicitate sunt necesare asigurării implementării a 13 proiecte finanţate din fonduri externe nerambursabile derulate de PÎCCJ, DNA și DIICOT potrivit contractelor şi acordurilor de finanţare încheiate cu partenerii externi.
Solicitarea este motivată și de faptul că, în cazul nerespectării prevederilor Contractelor/Acordurilor de finanțare privind implementarea și obținerea rezultatelor proiectelor, PÎCCJ, DNA și DIICOT au obligația de a restitui în întregime sumele deja primite în cadrul Contractelor/Acordurilor de finanțare, sume la care se pot aplica dobânzi, accesorii, penalități de întârziere și la care se pot adăuga și comisioane și taxe bancare.
Menționăm că, sumele prevăzute în proiectul de buget al Ministerului Public pe anul 2024, la celelalte titluri de cheltuieli bugetare, nu sunt suficiente pentru continuarea și finalizarea implementării proiectelor aflate în derulare la nivelul PÎCCJ, DNA și DIICOT.

Sursa de finanţare :
Fondul de rezervă bugetară la dispoziţia Guvernului, prevăzut în bugetul de stat pe anul 2024
	 Amendament respins cu majoritate de voturi

	13.
	Anexa 3/29 Ministerul Public și, implicit, Anexa 3/2901 Direcţia Națională Anticorupție și  
Anexa 3/2902 Direcţia de Investigare a Infracţiunilor de Criminalitate Organizată și Terorism
	Se propune majorarea bugetului Ministerului Public cu suma de 4.000 mii lei la capitolul 61.01 ,,Ordine publică şi siguranţă naţională”,  subcapitolul 61.01.50 ,,Alte cheltuieli în domeniul ordinii publice și siguranței naționale”, titlul 20 ,,Bunuri și servicii”, art.20.30 ,,Alte cheltuieli”, alin. 20.30.30 ,,Alte cheltuieli cu bunuri și servicii”, din care suma de 2.000 mii lei este aferentă bugetului DNA și suma de 2.000 mii lei este aferentă bugetului DIICOT.

Autor amendament:
Senator PNL  Cristian Augustin Niculescu Țâgârlaș
	Sumele solicitate sunt necesare pentru constituirea  depozitului de flagrant la dispoziția procurorului șef al DNA, în sumă de 2.000 mii lei, respectiv la dispoziţia procurorului şef al DIICOT, în sumă de 2.000 mii lei.
Precizăm faptul că, fondul de flagrant are destinație expresă prevăzută prin lege, gestionarea și utilizarea acestuia fiind stabilită prin ordine emise de procurorii-șefi ai DNA și DIICOT, iar la finele anului sumele neutilizate se restituie la bugetul de stat. 
Ca atare, cheltuielile efectuate pentru acțiuni privind organizarea şi constatarea infracţiunilor flagrante de corupţie nu intră în categoria cheltuielilor curente cu bunurile și serviciile ale celor două instituții și nu pot face obiectul analizei execuției bugetare împreună cu celelalte cheltuieli aprobate la titlul 20 ,,Bunuri și servicii.

Sursa de finanţare:
Fondul de rezervă bugetară la dispoziţia Guvernului, prevăzut în bugetul de stat pe anul 2024
	 Amendament respins cu majoritate de voturi

	14.

	Anexa nr. 3/2902/01, Ministerul Public, Direcția de Investigare a Infracțiunilor de Criminalitate Organizată și Terorism, Capitolul 5000, Grupa 10, Titlul I Cheltuieli de personal
II. Credite bugetare

	Se suplimentează cu suma de 10.091 mii lei față de suma de 182.590 mii lei, care este prevăzută în forma proiectului de lege
 
Concluzie: suma care va figura în anexă:
192.681

Autori amendament: 
Deputat Oana Murariu – USR
Senator Ștefan Pălărie-USR
 
 
	Ulterior accidentului celebru de la 2 Mai s-a suplimentat schema de personal a DIICOT cu încă 25 de procurori. În ciuda acestui aspect, bizar este faptul că bugetul alocat personalului DIICOT este mai redus față de anul 2023.
Considerăm, evident, insuficient acest număr, motiv pentru care propunem ca în anul 2024 să fie suplimentată schema de personal DIICOT cu încă 25 de posturi de procuror, doar pentru a o lua gradual (necesarul real fiind mult mai ridicat). Suma cu care propunem suplimentarea vizează veniturile brute pentru 12 luni a 25 de procurori DIICOT.
Suma de 10.091 mii lei este un cost absolut gestionabil în eforturile depuse de stat în vederea combaterii fenomenului drogurilor.

Sursa de finanțare:
Se diminuează fondurile puse la dispoziția Administrației Prezidențiale pentru deplasările externe ale Președintelui României, Anexa nr. 3/01/01, Administrația Prezidențială, Capitolul 5000, Total General, II Credite bugetare, cu suma de  10.091 mii lei.
	 Amendament respins cu majoritate de voturi

